ກຳປູເຈຍ ຂໍຊື້ກຳປັ່ນລົບ 2 ລຳ ຈາກ ປະເທດຈີນ
ການຂໍຊື້ກຳປັ່ນລົບດັ່ງກ່າວ ມີຂຶ້ນ ໃນລະຫວ່າງການພົບປະ ທີ່ນະຄອນຫຼວງພະນົມເປັນ ລະຫວ່າງ ຜູ້ບັນຊາການ ກອງທັບເຮືອກຳປູເຈຍ ແລະຜູ້ບັນຊາການ ກອງເຮືອລົບຈີນ.
ເຈົ້າໜ້າທີ່ກະຊວງປ້ອງກັນປະເທດຂອງກຳປູເຈຍຂໍຊື້ກຳປັ່ນລົບ ສອງລຳຈາກຈີນ ໂດຍເວົ້າວ່າ ຕົນຕ້ອງການເພື່ອຊ່ອຍກຳປູເຈຍ ໃນການປົກປ້ອງເຂດແດນທາງທະເລຂອງຕົນ ພົນເຮືອເອກ Tea Vinh ແຫ່ງກອງທັບເຮືອກຳປູເຈຍໄດ້ຂໍຊື້ກຳ ປັ່ນລົບ ທີ່ທັນສະໄໝສອງລຳ ໃນຂະນະທີ່ພົບປະ ກັບພົນເຮືອຕີ Yu Manjian ແຫ່ງກອງທັບເຮືອຂອງຈີນ ການເຈລະຈາຫາລື ດັ່ງກ່າວນີ້ ໄດ້ມີຂຶ້ນລຸນຫຼັງການຝຶກຊ້ອມຮ່ວມກັນ ກ່ຽວກັບການ ປະຕິບັດງານກູ້ໄພລະຫວ່າງກອງທັບເຮືອຂອງປະເທດທັງ 2 ທີ່ ສິ້ນສຸດລົງໃນວັນພຸດຜ່ານມານີ້ ໃນລະຫວ່າງການຝຶກຊ້ອມນັ້ນ ກຳປັ່ນລົບຂອງຈີນ 3 ລຳ ປະກອບດ້ວຍ ເຮືອພິຄາດຕິດ ລູກສອນໄຟນຳວິຖີ 2 ລຳ ແລະກຳປັ່ນສົ່ງກຳລັງບຳລຸງລຳນຶ່ງ ໄດ້ເຂົ້າຈອດທີ່ທ່າກຳປັ່ນສີ ຫະນຸກວິລ ທ່ານ Tea Vinh ກ່າວຢູ່ໃນຖະແຫລງຂ່າວສະບັບນຶ່ງວ່າ ເວລາຂ້າພະເຈົ້າຂຶ້ນໄປກວດກາ ກຳປັ່ນເຫຼົ່ານີ້ແມ່ນດີຫລາຍ ທ່ານ Meas Tang ໂຄສົກຂອງກອງທັບເຮືອກຳປູເຈຍກ່າວວ່າ ການຮ້ອງຂໍດັ່ງກ່າວແມ່ນ ຄ້າຍຄືກັນ ກັບລາຍຊື່ຂອງຄວາມໄຝ່ຝັນ ແລະຍັງບໍ່ທັນເປັນທີ່ຈະແຈ້ງເທື່ອວ່າ ຈີນຈະຮັບ ເອົາການຮ້ອງຂໍດັ່ງກ່າວຫຼືບໍ່ ທ່ານ Tea Vinh ກ່າວວ່າ ເລື້ອງຄວາມເຄັ່ງຕຶງຢູ່ທະເລຈີນໃຕ້ກໍໄດ້ມີການຫາລືກັນໃນລະ ຫວ່າງການພົບປະກັບນາຍພົນ Yu ແລະກຳປູເຈຍແມ່ນຍັງຮັກສາທ່າທີຄືເກົ່າ ກັບບັນດາ ຜູ້ນຳກອງທັບເຮືອຂອງອາຊ່ຽນ ຮວມທັງບັນດາປະເທດທີ່ມີການຂັດແຍ້ງກັບຈີນ